Saavuimme ilmoittamaamme aikaan asunnolle. Portti oli kiinni ja soitimme isännälle joka saapui vartin kuluttua. Tosi ystävällinen ja mukava isäntä, kielimuuri ei haitannut. Siisti ja hienosti hoidettu piha oli ihan kuten verkkosivun kuvissakin.
Sisälle päästyämme koimme kuitenkin järkytyksen, sisällä oli tosi kylmää, alle 10 astetta, kylmempää kuin ulkona. Taloa ei oltu lämmitetty lainkaan meille vaikka olimme tehneet varauksen jo hyvissä ajoin viikkoja ennen.
Siisti ja puhdas asunto. Sähkömittari luettiin ja italiaksi kerrottiin että "ylimääräinen" sähkö maksaa 0.35e/kwh. Ylimääräinen osoittautui kuitenkin lähes koko kulutukseksi. Sähköstä tuli maksettavaksi 7€/vrk (40€) mutta se ei riittänyt edes pitämään asuntoa lämpimänä. Maksoimme sähkön suoraan isännälle käteisenä.
Lattiat ovat kylmiä, sisälämpö ei noussut juurikaan yli viidentoista asteen. Onneksi olimme varanneet mukaan villasukat, olihan sentään tammikuu ;-)
Rauhallinen paikka, auto heti oven pielessä.
Rautaportti ulos aukeaa vain kauko-ohjauksella.